ઉલ્લેખનીય છે કે, આ પહેલાં પૂર્વ મુખ્ય આર્થિક સલાહકાર (સીઈ) અરવિંદ સુબ્રમણ્યમે એનપીએ સંકટને ઓળખવામાં અને તેનો ઉકેલ લાવવાના પ્રયાસ કરવા મુદ્દે રાજનના વખાણ કર્યા હતા. સુબ્રમણ્યમે ત્યારે જણાવ્યું હતું કે, આ સમસ્યા શોધવાનો અને તેને યોગ્ય રીતે જાણવાનો શ્રેય પૂર્વ ગવર્નર રઘુરામ રાજનને જાય છે. તેમના કરતાં વધારે સારી રીતે કોઈ જાણી શકે તેમ નહોતું કે દેશમાં એનપીએની સંખ્યા કેટલી થઈ છે અને કેટલે સુધી પહોંચી શકે છે. સુબ્રમણ્યમે એમ પણ જણાવ્યું હતું કે, પોતાના કાર્યકાળમાં જ રાજને આ સમસ્યાનો ઉકેલ લાવવાની મહત્ત્વપૂર્ણ પહેલ કરી હતી. તેના પગલે જ જોશીએ પત્ર લખીને રાજનને આ મુદ્દે સ્પષ્ટતા કરવા અને માર્ગદર્શન આપવા જણાવ્યું હતું.